હેથવે અને ડેન નેટવર્ક્સના એક્વિઝિશન પછી રિલાયન્સ ઇન્ડસ્ટ્રીઝે GTPL હેથવેનો અંકુશ મળે તેટલો હિસ્સો ખરીદવા વાટાઘાટ શરૂ કરી છે. સૂત્રએ જણાવ્યું હતું કે, “હેથવે અને ડેનને ખરીદ્યા પછી રિલાયન્સ માટે પ્રાદેશિક સ્તરે મજબૂત હાજરી ધરાવતા MSOsની ખરીદી લાભદાયી છે અને GTPL સારી નાણાકીય સ્થિતિ ધરાવતી આવી પહેલી કંપની છે.” હેથવે GTPL હેથ‌વેમાં ૩૭.૩ ટકા હિસ્સો ધરાવે છે. હેથવેના ૫૧.૩ ટકા હિસ્સાને Rs ૨,૯૪૦ કરોડમાં ખરીદ્યા પછી રિલાયન્સને GTPL હેથવેમાં ૧૯ ટકા હિસ્સો મળશે. સૂત્રના જણાવ્યા અનુસાર “હેથવેના એક્ઝિશનને પગલે રિલાયન્સને GTPLમાં લગભગ ૨૦ ટકા હિસ્સો મળ્યો છે. વાટાઘાટ પ્રારંભિક તબક્કામાં છે અને ઓપન-ઓફર પછી જાહેરાત કરાશે.”